Държавен вестник, бр. 5, 2009 г., стр. 134

С Т Р .  134
Д Ъ Р Ж А В Е Н   В Е С Т Н И К
Б Р О Й  5
(2) Екипите на ГД “НС “ГЗ” съдействат на
специализираните групи на МЗ и на МЗХ при
изпълнението на противоепидемичните меро-
приятия.
Чл. 37. Директорът на териториалната ди-
рекция “Гражданска защита”:
1. участва в работата на щаба на ръководи-
теля на място;
2. ръководи екипите на ГД “НС “ГЗ”, които
съдействат на специализираните структури на
МЗ и на МЗХ при изпълняване на противоепи-
демичните мероприятия;
3. определя силите и средствата по линия на
ГД “НС “ГЗ”, необходими за извършването на
противоепидемичните дейности;
4. събира, анализира и докладва постъпила-
та информация в ОКИЦ;
5. изготвя ежедневен доклад до ОКИЦ за
извършените дейности и за състоянието на епи-
демиологичната обстановка.
Чл. 38. (1) В случай на доказване на особено
опасна инфекция се въвежда режим на каран-
тина.
(2) В случаите по ал. 1 по заповед на ръково-
дителя на място екипите на ГД “НС “ГЗ” във
взаимодействие със специализираните струк-
тури на МЗ и МЗХ извършват дейности по:
1. установяване на строг противоепидеми-
чен режим за населението, чрез създаването на
контролно-пропускателни пунктове;
2. извеждане или евакуация на населението;
3. издирване на пострадали съвместно с дру-
ги екипи от ЕСС;
4. събиране на информация за жертвите и
пострадалите;
5. санитарна обработка на хора, транспорт-
ни средства и др.;
6. настаняване на пострадалите във времен-
ни пунктове и оказване на първа помощ;
7. транспортно осигуряване на населението
с вода, хранителни продукти и вещи от първа
необходимост;
8. извършване на работи по ликвидиране на
последиците от биологично заразяване—сани-
тарна обработка на терена и обектите, техника-
та, индивидуалните средства за защита и др.
Чл. 39. Териториалните дирекции “Граждан-
ска защита” в областите чрез ОКИЦ непрекъс-
нато обменят информация в процеса на управ-
ление на инцидента или аварията с представи-
телите на заинтересованите министерства, ве-
домства и/или териториалните им структури.
Чл. 40. Разпорежданията на ръководителя на
място при възникване на епидемия от особено
опасна инфекция са задължителни за изпълне-
ние от частите на ЕСС, вкл. за:
1. извършване на транспортното осигуряване;
2. уточняване местата (обектите), засегнати
от особено опасна инфекция, и прогнозата за
очакваните медицински загуби;
3. определяне на необходимия допълните-
лен брой от медицински екипи, доброволци и
спасители;
4. подаване на информация за промените в
епидемиологичната обстановка;
5. привличане при необходимост на още
специалисти и длъжностни лица от здравните
заведения от съседните райони с цел осигуря-
ване на противоепидемичните и хигиенните
дейности;
6. използване на създадения запас от защит-
ни средства, средства за лечение и профилакти-
ка и информиране на населението за особено
опасните инфекции и мерките за защита от тях;
7. провеждане на заключителна санитарна
обработка на населението след отмяната на
обсервацията и карантината.
Чл. 41. Участвалите служители на МИС в
спасителните и неотложните възстановител-
ни работи в зоната на биологичното заразява-
не след приключване на дейноста си преми-
нават през санитарна обработка и медицин-
ски преглед.
ДОПЪЛНИТЕЛНА РАЗПОРЕДБА
§ 1. Пояснения на понятия във връзка с при-
лагането на инструкцията:
1. “Обсервация” е система от мерки по меди-
цинско наблюдение за изолиране на здравите
хора, имащи контакт с болни с карантинни
инфекции и излизащи от зоната за карантина.
2. “Облъчване” е процесът на въздействие
на йонизиращо лъчение върху човека.
3. “Радиоактивно замърсяване” е наличие на
радиоактивни вещества в материали или на
повърхността им, в тялото на човека или на
неговата повърхност или на друго място, къде-
то наличието на тези вещества е нежелателно
или може да бъде опасно.
4. “Радиоактивно вещество” е което и да е
вещество, което съдържа един или няколко ра-
дионуклида, чиято активност или концентра-
ция на активност не могат да се пренебрегнат
от гледна точка на радиационната защита.
5. “Зона на биологично заразяване” е тери-
тория или акватория, в пределите на която са
разпространени или където са внесени в ре-
зултат на възникване на авария или инцидент
опасни биологични агенти, които създават
опасност за живота и здравето на хората, сел-
скостопанските животни, растениевъдството
и околната среда.
6. “Карантина” са административни, меди-
ко-санитарни, ветеринарни и други мерки, на-
сочени към предотвратяване разпространение-
то на инфекциозни заболявания и свързани с
налагането на особен режим върху стопанската
или други видове дейност, ограничаване на прид-
вижването на населението, транспортните сред-
ства, товарите и животните.